ຈີນ ສືບສວນ​ສອບ​ສວນ ຫົວໜ້າສືບລັບ ຂັ້ນສູງຄົນໜຶ່ງ ຍ້ອນສໍ້​ລາດ​ບັງ​ຫລວງ
ທ່ານ Ma Jian ຮອງ​ລັດຖະມົນຕີ​ ກະຊວງຮັກສາຄວາມສະຫງົບ ​​ກຳລັງ​ຖືກ​ສືບສວນ​ສອບ​ສວນ ຍ້ອນຖືກ​ສົງ​ໄສວ່າ​ ໄດ້ກະທຳ​ຄວາມ​ຜິດ ​ຢ່າງຮ້າຍ​ແຮງ.
ບັນດາເຈົ້າໜ້າທີ່ຈີນ ກ່າວວ່າ ຮອງລັດຖະມົນຕີ ທີ່ຮັບຜິດຊອບ ເປັນຫົວໜ້າອົງການສືບລັບຂອງປະເທດ ໄດ້ຕົກຢູ່ໃນການ ສືບສວນສອບສວນ ຊຶ່ງເປັນສ່ວນໜຶ່ງ ຂອງການປາບປາມ ການສໍ້ລາດບັງຫຼວງ ໃນລັດຖະບານ ໃນຖະແຫລງການສະບັບໜຶ່ງ ທີ່ເປີດເຜີຍໃນວັນສຸກມື້ນີ້ ອົງການສິ້ງຊອມເບິ່ງການຕໍ່ຕ້ານການສໍ້ລາດບັງຫລວງ ຂອງ ພັກຄອມມິວນິສ ກ່າວວ່າ ທ່ານ Ma Jian ຮອງລັດຖະມົນຕີ ກະຊວງຮັກສາຄວາມສະຫງົບ ແມ່ນກຳລັງຖືກສືບສວນສອບ ສວນ ຍ້ອນສົງໄສວ່າ ໄດ້ກະທຳຄວາມຜິດຢ່າງຮ້າຍແຮງ ທາງ ລະບຽບວິໄນ ແລະ ກົດໝາຍ ສຳນວນຄຳເວົ້າດັ່ງກ່າວນີ້ ໂດຍທົ່ວໄປແລ້ວ ແມ່ນໝາຍເຖິງການສືບສວນສອບສວນ ເລື່ອງການສໍ້ລາດບັງຫລວງ ອົງການດັ່ງກ່າວ ບໍ່ໄດ້ໃຫ້ລາຍລະອຽດຫຍັງຕື່ມອີກ